open-index/open-wikipedia-markdown huggingface dataset:
Anton Kušnir

**Anton Sjarhejevitš Kušnir** (, ; s. 13. lokakuuta 1984 Krasnoarmijsk, Ukrainan SNT) on ukrainalaissyntyinen valkovenäläinen freestylehiihtäjä ja olympiavoittaja. Kušnir kilpailee hypyissä. Seuratasolla 176-senttinen ja 71-kiloinen Kušnir edustaa Dinamo Minskiä.

Kušnir saavutti olympiakultaa hypyistä kaikkien aikojen olympialaisten piste-ennätyksellä 134,50 vuoden 2014 talviolympialaisissa Sotšissa, kolmansissa talviolympialaisissaan. Torinossa 2006 hän oli kahdeksas ja neljä vuotta myöhemmin Vancouverissa 15:s. Vuoden 2011 MM-kisoissa Deer Valleyssä Kušnir saavutti pronssia hypyistä. Inawashiron MM-kilpailuissa 2009 hän oli kuudes.

Kušnir kilpaili maailmancupissa ensimmäisen kerran Mont Tremblantissa tammikuussa 2004 sijoittuen 24:nneksi. Ensimmäisen palkintosijansa hän sai oltuaan toinen Deer Valleyssa tammikuussa 2007. Ensimmäisen voittonsa hän saavutti Inawashirossa helmikuussa 2008. Hän on voittanut kaikkiaan yhdeksän maailmancupin osakilpailua, sijoittunut seitsemän kertaa toiseksi ja kolme kertaa kolmanneksi. Hän voitti sekä maailmancupin kokonaiskilpailun että hyppyjen maailmancupin kaudella 2009–2010. Hän sijoittui hyppyjen maailmancupissa toiseksi kausilla 2007–2008 ja 2010–2011 sekä kolmanneksi 2013–2014.

## Lähteet
* http://www.sports-reference.com/olympics/athletes/ku/anton-kushnir-1.html 
*
Jouni Markkanen

**Jouni Mikael Markkanen** (s. 28. helmikuuta 1987 Siilinjärvi) on tamperelainen poliitikko. Markkanen valittiin Tampereen kaupunginvaltuustoon vuoden 2012 kunnallisvaaleissa  Kokoomuksen listalta ensikertalaisena 574:llä äänellä.
Lisäksi hän on toiminut maaliskuusta 2016 lähtien Tampereen kaupunginhallituksen varajäsenenä, vuodesta 2021 Tampereen kaupunginhallituksen varsinaisena jäsenenä sekä vuodesta 2023 Tampereen kaupungin konsernijaoston varapuheenjohtajana. Ensimmäistä kertaa Markkanen oli ehdolla kevään 2015 eduskuntavaaleissa, joissa hän sai 2579 ääntä.
Markkanen on kokoomuksen puoluevaltuuston jäsen, Pirkanmaan maakuntavaltuuston jäsen. ja YH-Kodit Oy:n hallituksen jäsen . Markkanen toimi myös kokoomuksen Tampereen aluejärjestön puheenjohtajana vuosina 2017-2021. 

Kansallisessa politiikassa Markkanen on tullut tunnetuksi etenkin tieto- ja digipolitiikan edelläkävijänä, ja hän on ollut yksi keskeisimmistä vaikuttajista parlamentaarisen tietopolitiikkatyöryhmän syntymiseen ja yhteistyössä laadittujen linjausten valmistumiseen.

## Tausta ja ura
Markkanen vietti lapsuutensa Siilinjärvellä ja suoritti ylioppilastutkintonsa Kuopion lyseon lukiossa vuonna 2006. Ennen muuttoaan Tampereelle Markkanen suoritti liikunnanohjaajan opintoja Haaga-Helia ammattikorkeakoulun Vierumäen yksikössä. Hän aloitti opintonsa Tampereen yliopiston johtamiskorkeakoulussa. Koulutukseltaan Markkanen on kauppatieteiden maisteri.

Markkanen on tehnyt merkittävän uran opiskelijapolitiikan parissa. Markkanen toimi vuonna 2010 Tampereen yliopiston kauppatieteiden opiskelijoiden, Boomi ry:n puheenjohtajana, ja palkittiin samana vuonna Vuoden Boomarin arvonimellä. Vuonna 2012 Markkanen palkittiin Boomi ry:n hopeisella ansiomerkillä. Markkanen on toiminut myös Tampereen yliopistossa monissa luottamustoimissa, mm. Johtamiskorkeakoulun johtokunnassa, opetusneuvoston varajäsenenä sekä Kauppakorkeakoulun johtoryhmän opiskelijaedustajana.
Vuonna 2011 Markkanen toimi Tampereen yliopiston ylioppilaskunnan hallituksen varapuheenjohtana, talous- ja yritysyhteistyövastaavana sekä yritysyhteistyötoimikunnan puheenjohtajana. Markkanen toimi Opiskelijan Tampereen puheenjohtajana vuosina 2011-2012 . Lisäksi hän oli ehdolla Suomen ylioppilaskuntien liiton puheenjohtajaksi vuodelle 2012, mutta ei tullut valituksi tehtävään.

Markkanen toimi vuosina 2013-2014 Akavan opiskelijoiden puheenjohtajana , ja toimi samalla myös jäsenenä Akavan hallituksessa, työvaliokunnassa ja eläkepoliittisessa työryhmässä sekä Suomen Ekonomien työelämätoimikunnan jäsenenä. Markkanen toimi vuoden 2015 Eurooppalaisten palkansaajajärjestöjen keskusjärjestön nuorisojärjestön ETUC Youth Committeen hallituksessa.

Markkanen on toiminut opiskeluaikojensa jälkeen aktiivisena jäsenenä Nuorkauppakamarissa (JCI), mm. Tampereella toimivan JCI Unitedin puheenjohtajana vuonna 2018 ja Suomen Nuorkauppakamarien kansallisena kehitysjohtajana vuonna 2024.

## Lähteet

## Aiheesta muualla
*Jouni Markkasen kotisivut
Fabian Bösch

**Fabian Bösch** (s. 6. heinäkuuta 1997 Hirschtal) on sveitsiläinen freestylehiihtäjä. Bösch kilpailee pääosin slopestylessä. Hän on 171 senttimetriä pitkä ja painaa 62 kilogrammaa.

Bösch voitti vain 17-vuotiaana kultaa vuoden 2015 MM-kisoista Kreischbergistä slopestylestä kerättyään parhaimmalla laskullaan pisteet 92.60. Hän osallistui myös vuoden 2014 talviolympialaisiin Sotšissa vain 16-vuotiaana ja oli slopestylessä 23.

Maailmancupissa Bösch on kilpaillut vuodesta 2013 asti. Hänen paras sijoituksensa maailmancupin osakilpailussa on kolmas, jonka hän on saavuttanut kahdesti, helmikuussa 2013 Silvaplanassa ja tammikuussa 2014 Gstaadissa.

## Lähteet
* http://data.fis-ski.com/dynamic/athlete-biography.html?sector=FS&competitorid=182910&type=result&category=WC&season=ALL&sort=&discipline=ALL&position=&place=&Submit=Search&limit=50
* http://www.sports-reference.com/olympics/athletes/bo/fabian-bosch-1.html
Ryan Stassel

**Ryan Stassel** (s. 23. lokakuuta 1992 Anchorage) on yhdysvaltalainen lumilautailija. Hän kilpailee pääosin slopestylessä, mutta myös big airissa. Seuratasolla Stassel edustaa Auburn Ski Club Associatesia. Hän on 180 senttimetriä pitkä ja painaa 77 kilogrammaa.

Alaskassa syntynyt Stassel voitti kultaa vuoden 2015 MM-kisojen slopestylestä Itävallan Kreischbergistä pisteillä 97.50 ennen toiseksi sijoittunutta Suomen Roope Tonteria. Stassel osallistui myös vuoden 2014 talviolympialaisiin Sotšissa. Tuolloin hän oli slopestylessa sijalla 14.

Maailmancupissa vuodesta 2011 kilpaillut Stassel on parhaimmillaan ollut neljäs Istanbulin big air -kilpailussa joulukuussa 2014.

## Lähteet
* http://www.sports-reference.com/olympics/athletes/st/ryan-stassel-1.html 
* http://data.fis-ski.com/dynamic/athlete-biography.html?sector=SB&competitorid=143226&type=result&category=WC&season=ALL&sort=&discipline=ALL&position=&place=&Submit=Search&limit=50
Tanajärvi

**Tanajärvi** on Etiopian suurin järvi. Se sijaitsee maan pohjoisosassa, Etiopian ylängöllä, Amharan osavaltiossa. Suurimmat kaupungit järven lähellä ovat Bahir Dar ja Gondar.

Tanajärven pinta-ala on 3&nbsp;673 neliökilometriä, syvin kohta 14 metriä ja tilavuus noin 30 kuutiokilometriä. Järven pinnankorkeus on 1&nbsp;788 mpy. Tanajärven valuma-alue on noin 11&nbsp;650 neliökilometriä.

Niilin suurin alkujoki Sininen-Niili saa alkunsa Tanajärvestä. Tanajärven pintaa säännöstellään padoilla Bahir Darissa. Suuri osa järven vedestä on vuodesta 2010 lähtien ohjattu Belesin vesivoimalaitoksen kautta Belesjokeen, joka laskee Siniseen-Niiliin lähellä Sudanin rajaa .

## Lähteet
* Tanajärvi Euroopan avaruusjärjestön (ESA) sivuilla

### Viitteet

## Aiheesta muualla
Thomandersiaceae

**Thomandersiaceae** on muutamalajinen kasviheimo koppisiemenisten Lamiales-lahkossa. Heimossa on vain yksi suku: *Thomandersia*.

## Tuntomerkit
Kasvit ovat pensaita tai pieniä puita, joilla on erilaisia lehtiä samassa kasvissa (heterofyllia). Lehdet ovat vastakkaisia, tavallisesti ehyitä. Lehtilavan alapinnalla on litteitä rauhasia, jotka kuivuvat mustiksi, ja lapa on joskus liuskainen; lehtiruoti on kärjestään ja tyvestään turvonnut. Kukinto on melko pienikukkainen terttu. Verhiön ulkopuolella on mesirauhasia. Kotahedelmä on selkäluomainen ja verhiön suojaama. Siemenet sijaitsevat kodassa kuppimaisissa laajentumissa ja ovat suomu- tai nystypintaisia; alkio on vahvasti käyristynyt.

## Levinneisyys
Suku kasvaa Länsi- ja Keski-Afrikassa.

## Luokittelu
Aikaisemmin *Thomandersia*-suku on sisällytetty akanttikasveihin (Acanthaceae), joskin morfologisesti poikkeavana. Lajeja suvussa on kuusi:
# *[[Thomandersia anachoreta]]* Heine
# *[[Thomandersia butayei]]* De Wild.
# *[[Thomandersia congolana]]* De Wild. & T.Durand
# *[[Thomandersia hensii]]* De Wild. & T.Durand	
# *[[Thomandersia laurentii]]* De Wild.
# *[[Thomandersia laurifolia]]* (T.Anderson ex Benth.) Baill.

## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.
### Viitteet

## Aiheesta muualla
* ITIS: Thomandersiaceae 
* kuvia: http://congotrees.rbge.org.uk/species/details/thomandersia-hensii
Ooppera Skaala

**Ooppera Skaala** on vuonna 1996 perustettu nykyoopperaan keskittynyt ammattilaisryhmä.

## Historia
Ooppera Skaala perustettiin vuonna 1996 edistämään ja kehittämään oopperatoimintaa keskeisimpänä toimintamuotonaan korkeatasoisten ja valtavirrasta poikkeavien oopperoiden tuottaminen. Toimintansa aikana Skaala on tuottanut ja valmistanut yhteensä 23 kantaesitystä, joista kotimaisia kantaesityksiä on ollut 17. Skaala on esittänyt pääasiassa Helsingissä, mutta myös muualla Suomessa. Skaala on vieraillut mm. Turussa, Lainsuojattomat -festivaalilla Porissa, Joensuun Musiikkitalvessa, Tampere Biennalessa, Jämsässä, Jyväskylän Loiskis -lastenfestivaalilla, Keuruulla, Suolahdessa, Saarijärvellä ja Viitasaarella. Ulkomailla Skaala on esiintynyt Torontossa, Vilnassa ja Manchesterissa.

Ooppera Skaala sai vuonna 1998 Nuoren taiteen Suomi -palkinnon.

Musiikki- ja muu kulttuuriyleisö on löytänyt Ooppera Skaalan, mutta ryhmä on tavoittanut myös uuden, perinteisestä oopperayleisöstä poikkeavan yleisön, kuten lapset ja nuoret aikuiset. Paitsi omia jäseniään, Ooppera Skaala työllistää huomattavan paljon vierailijoita. Ooppera Skaala toimii aktiivisesti yhteistyössä suomalaisten muiden taidelaitosten, esittävien ryhmien sekä musiikki- ja teatterifestivaalien kanssa.

Ooppera Skaala osallistui Uuden Musiikin Kilpailuun 2015 kappaleella *Heart of Light* ja sijoittui kilpailun kolmanneksi.

## Katso myös
*Essi Luttinen
*Janne Lehmusvuo
*Uuden Musiikin Kilpailu

## Lähteet

## Aiheesta muualla

*Ooppera Skaalan kotisivu
Uleå

**S/S Uleå** oli suomalaisen varustaja Ernst Sohnin vuosina 1937-1947 omistama höyryrahtilaiva.

Laivan rakensi John Priestman and Co:n telakka Englannin Sunderlandissa.

Alkuaan laivan kotisatamana oli vuosina 1925-1933 Norjan Bergen, jonka jälkeen laiva palasi Englantiin ja oli Newcastlelaisessa omistuksessa 5 vuotta.  Vuonna 1937 laivan osti Suomeen laivanvarustaja Ernst Sohnin ja sen kotisatamaksi tuli Helsinki. Sohn osti samana vuonna toisenkin suurin piirtein saman kokoisen höyryrahtialuksen nimeltään S/S Onto. Vuoden 1947 jälkeen laiva jatkoi yhä jonkin aikaa Suomeen rekisteröidyn, mutta ulkomaalaisomistuksessa olevan varustamon Rederi AB Inger:in omistuksessa nimellä S/S Inger, kunnes se myytiin Neuvostoliittoon, jossa se lopulta romutettiin täysin palvelleena vuonna 1970. 

Laivan ollessa liikenteessä S/S Inger -nimisenä kuljetti se vuonna 1951 muun muassa pitkää puutavaraa Arkangelista ja Murmanskista Rotterdamiin. Lastaus kesti yleensä noin 2 viikkoa ja jokainen lauta laskettiin tarkasti. Laivan henkilökunta oli varmaan ensimmäisiä länsimaalaisia Arkangelissa sodan jälkeen. Lastauksia tehtiin myös Leningradista Tukholmaan ja joskus kansilastina tuli kaviaariakin kymmenen kilon purkeissa. Joskus jouduttiin jopa väistämään miinoja matkalla Leningradiin.

Rederi-ab Inger (per. 1937, nimi vuoteen 1947 Oy Finska Insjö Ab) oli ostanut tämän aluksen 1937 ja se sai silloin nimen S/S Uleå. Varustamoyhtiön osakkeiden omistaja oli panamalainen Compañía Dabaibe de Navegación SA ja A. H. Vang, mutta todellinen omistaja linee ollut Fred. Nichols & Son. Laivan bareboat-varustaja John Carlbom & Co (London) Ltd (Edward Carlbom, Lontoo), hoiti myynnin Suomen valtiolle. Laivan hoitaja oli lontoolainen Jakobson Shipping Co Ltd, joka ennen sotaa oli toiminut Pärnussa. [Erik Hag, Torsten Hagnéus.] (Suomi oli 1930-luvulla mukavuuslippumaa.)

## Historia
* 1925.9: S/S Boreas, A/S D/S Boreas, Bergen. 1927: Skibs A/S D/S Boreas, Bergen, Norja.
* 1933: S/S Gaunless, Cliffside Shipping Co Ltd, Newcastle, Englanti. 
* 1937: S/S Uleå, homeport Helsinki. Oy Finska Insjö Ab (Ernst Sohn, Lönnrotink. 23) Helsinki. 1940: Oy Finska Insjö Ab (Ernst Sohn) Pori. 
* 1941: S/S Uleå, Oy Finska Insjö Ab (Birger Carrell, Ab Edv Björklund Oy, Aleksanterink. 16-18.) Helsinki.
* 1947: S/S Inger, Rederi Ab Inger (panamalainen Compañía Dabaibe de Navegación SA ja A. H. Vang, Mariank. 13. A) Helsinki. (todellinen omistaja lienee ollut Fred. Nichols & Son). 
* 1948: S/S Inger, Rederi Ab Ergo (Neuvostoliittolaiset omistajat. Unionink. 24 B. 7) Helsinki. 
* 1955: Kharlov, Neuvostoliitto.
* 1957: Viimeinen merkintä laivasta; romutettu 1970.
http://www.narc.fi:8080/VakkaWWW/Selaus.action?kuvailuTaso=SARJA&avain=171069.KA  (Lontoo, Karkaamiset ja rikokset)

## Lähteet
Filipe Nyusi

**Filipe Nyusi** (s. 9. helmikuuta 1959 Cabo Delgado) on mosambikilainen poliitikko ja maan entinen presidentti vuosina 2015–2025.

Nyusi voitti lokakuussa 2014 presidentinvaalit, joissa hän oli valtapuolue Frelimon ehdokkaana. Nyusi sai 57 prosenttia äänistä.

Nyusi on kotoisin Cabo Delgadon maakunnasta läheltä Tansanian rajaa. Ennen presidentiksi valintaansa hän oli pitkään puolustusministeri.

Lokakuussa 2019 Nyusi valittiin suurella ääntenenemmistöllä uudelle viisivuotiskaudelle Mosambikin presidenttinä vaaleissa, joita oppositio syytti vilpillisiksi.

Nyusin toinen presidenttikausi päättyi 15. tammikuuta 2025 kun uusi presidentti Daniel Chapo astui virkaansa.

## Lähteet
Suomen euroviisukarsinta 1992

**Suomen euroviisukarsinta 1992** oli kilpailu, jossa valittiin Suomen edustaja vuoden 1992 Eurovision laulukilpailuun. Kilpailu järjestettiin edellisvuosien tavoin kutsukilpailun ja avoimen kilpailun yhdistelmänä. Suomalaisia säveltäjiä pyydettiin säveltämään kappaleita kilpailuun, minkä lisäksi kaikille avoimeen sävellyskilpailuun saatiin 435 kappaletta. Kappaleista kymmenen parasta valittiin lauantaina 29. helmikuuta Turussa Typhoon-hallissa pidettyyn finaaliin. Finaali televisioitiin suorana YLE TV1:ssä kello 19.00–20.30. Kilpailussa tuloksen ratkaisi asiantuntijaraati, joka suoritti valinnan kaksiosaisena. Ensin finalisteista valittiin neljä parasta superfinaaliin, josta voittaja valittiin. Finaali keräsi 1 480 000 televisiokatsojaa.

## Tulos
### Ensimmäinen kierros
:''Esiintymisjärjestys, superfinalistit keltaisella, ensimmäisen kierroksen tarkempaa tulosta ei julkistettu.

### Superfinaali

#### Pistetaulukko

## Lähteet
*http://www.viisukuppila.fi/muistathan-suomen-karsinnat-1992/
*http://natfinals.50webs.com/90s_00s/Finland1992.html

### Viitteet

## Aiheesta muualla
*Voittoesitys Ylen Elävässä arkistossa
*Koko karsintafinaali Ylen Elävässä arkistossa
*
Aigínio

**Aigínio** (; ; myös *Egínio*) on Kreikan kaupunki sekä samanniminen Pýdna-Kolindróksen kunnan kunnallisyksikkö (Δημοτική Ενότητα Αιγινίου, *Dimotikí Enótita Aiginíou*) ja entinen itsenäinen kunta. Se sijaitsee Pierian alueyksikössä Keski-Makedonian alueella. Koko kunnallisyksikön väkiluku on 4&nbsp;869 ja varsinaisen Aigínion kaupungin väkiluku 4&nbsp;153 (vuonna 2011). Aigínio on Pýdna-Kolindróksen kunnan kuntakeskus.

Aigínion kaupunki sijaitsee noin 37 kilometriä Thessalonikista lounaaseen ja noin 17 kilometriä Alexándreiasta kaakkoon. Aigínio oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pýdna-Kolindróksen kunnaksi yhdessä Kolindróksen, Methónin ja Pýdnan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Aigínion kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Ámfissa

**Ámfissa** () on Kreikan kaupunki sekä samanniminen Delfoín kunnan kunnallisyksikkö (Δημοτική Ενότητα Αμφίσσης, *Dimotikí Enótita Amfíssis*) ja entinen itsenäinen kunta. Se sijaitsee Fokiin alueyksikössä Keski-Kreikan alueella. Koko kunnallisyksikön väkiluku on 8&nbsp;370 ja varsinaisen Ámfissan kaupungin väkiluku 6&nbsp;919 (vuonna 2011). Ámfissa on Delfoín kunnan kuntakeskus.

Ámfissan kaupunki sijaitsee sisämaassa noin 12 kilometriä Delfoín kylästä luoteeseen. Kaupungin nähtävyyksiin lukeutuvat muun muassa Ámfissan arkeologinen museo sekä keskiaikainen Ámfissan linna.

## Historia
### Antiikki

Antiikin aikana nykyisen kaupungin paikalla sijaitsi Amfissan kaupunki ja kaupunkivaltio (*polis*). Se oli alueen merkittävä linnoitus, ja sen historia kytkeytyy monin osin läheisen Delfoin historiaan. Makedonia tuhosi kaupungin vuonna 338 eaa. Myöhemmin se oli osa Aitolian liittoa.

### Myöhempi historia

Alarikin johtamat visigootit tuhosivat kaupungin vuonna 396 jaa. ja Attilan johtamat hunnit vuonna 448. Justinianus I kunnostutti kaupungin antiikin aikaisen akropoliin linnoitteet vuonna 530. Keskiajan kuluessa linnoitteet kehittyivät Ámfissan linnaksi. Se säilyi käytössä bysanttilaiselta kaudelta aina 1800-luvulle saakka.

Bulgarialaiset hyökkäilivät alueelle usein 800-luvulta lähtien ja tuhosivat kaupungin lopulta vuonna 996. Frankit valtasivat linnan vuonna 1205. Frankkivallan aikana asutus linnan ympärillä alettiin tuntea nimellä Salóna (Σάλωνα). Vuonna 1311 linnan valtasivat katalaanit. Osmanit valtasivat Salonan katalaaneilta vuonna 1397. Bysanttilainen Morean despotaatti sai Salonan takaisin vuonna 1402, mutta joutui myymään sen johanniittain ritarikunnalle. Osmaniturkkilaiset saivat kaupungin takaisin vuonna 1410. Se oli Venetsian hallussa lyhyesti vuosina 1687–1698. Kreikan vapaussodan alussa vuonna 1821 linna oli ensimmäisiä, jonka kreikkalaiset valtasivat turkkilaisilta.

Ámfissa oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Delfoín kuntaan yhdessä Desfínan, Galaxídin, Gravián, Itéan, Kallieísin ja Parnassóksen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Ámfissan kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Amfissa

**Amfissa** (, ) oli antiikin aikainen kaupunki ja kaupunkivaltio (*polis*) Ozolian Lokriin alueella Kreikassa. Se sijaitsi nykyisen Ámfissan kaupungin paikalla Delfoín kunnan alueella. 

## Maantiede

Amfissa oli Ozolian Lokriin eli läntisen Lokriin tärkein kaupunki. Se sijaitsi solassa Krisan tasangon laidalla, vuorten ympäröimänä, mistä se on ilmeisesti saanut myös nimensä. Kaupunki sijaitsi noin 60 stadioninmittaa eli noin 11 kilometriä länteen Delfoista. Amfissan akropoliina toimi kukkula nykyisen kaupungin länsilaidalla.

## Historia

Amfissan paikka on ollut pysyvästi asuttu viimeistään geometrisella kaudella. Kreikkalaisessa mytologiassa Amfissa sai nimensä samannimisestä nymfistä, joka oli Makarin tytär ja Aioloksen lapsenlapsi, ja johon Apollon oli rakastunut. Kaupungin kansalaisista käytettiin etnonyymejä *Amfissaios* () ja *Amfisseus* ().

Persialaissotien aikaan vuonna 480 eaa. lokrislaiset ja fokislaiset Delfoin asukkaat mukaan lukien vetäytyivät Amfissaan turvaan, kun persialaiset lähestyivät aluetta.  Vuonna 426 eaa. Amfissa tuki Spartan sotaretkeä Naupaktosta vastaan. Kolmannessa pyhässä sodassa kaupunki tuki Delfoin vallanneita fokislaisia.

Myöhemmin Delfoin amfiktyoniliitto julisti sodan Amfissaa vastaan, koska kaupunkilaiset olivat harjoittaneet maanviljelystä Apollonille pyhitetyllä Krisan tasangolla ja ahdistelleet Delfoin oraakkelin luo matkanneita pyhiinvaeltajia. Tämä johti neljänteen pyhään sotaan, jossa amfiktyonit antoivat Amfissan rankaisun Makedonian Filippos II:n hoidettavaksi. Tämä valtasi ja tuhosi kaupungin vuonna 338 eaa.

Tämän jälkeen kaupunki rakennettiin uudelleen. Vuonna 321 eaa. Amfissa vastusti kaupunkia piirittänyttä Aitolian liittoa, mutta joutui myöhemmin Aitolian vallan alle. Vuonna 279 eaa. se osallistui 400 hopliitilla Delfoin puolustamiseen Brennuksen johtamia galleja vastaan. Roomalaiset piirittivät Amfissaa vuonna 190 eaa. Se vapautui Aitolian vallasta vuonna 167 eaa. Octavianuksen perustettua Nikopoliin vuonna 31 eaa. monet aitolialaiset pakenivat Amfissaan välttyäkseen pakkomuutolta uuteen kaupunkiin. Tämän vuoksi Amfissa luettiin Pausaniaan aikana aitolialaiseksi kaupungiksi.

Alarikin johtamat visigootit tuhosivat Amfissan vuonna 396 jaa. ja Attilan johtamat hunnit vuonna 448.

## Rakennukset ja löydökset

Amfissan akropolis ja alakaupunki oli ympäröity vahvoilla muureilla. Akropoliilla on joitakin antiikin aikaisten muurien jäänteitä. Pääosa akropoliin linnoituksista on kuitenkin peräisin samalla paikalla olleesta frankkivallan aikaisesta linnasta.

Pausaniaan mukaan akropoliilla oli Athenelle omistettu temppeli. Kaupungissa oli myös pyhäkkö, joka oli omistettu dioskuureille tai kabiireille, sekä heeros Amfissoksen, nymfi Amfissan, heeros Andraimonin ja tämän vaimon Gorgen haudat. Piirtokirjoitusten perusteella kaupungissa oli myös Asklepiokselle omistettu pyhäkkö, joka sijaitsi ilmeisesti akropoliin eteläpuolella lähellä paikalla ollutta lähdettä.

Amfissan alueelta on löydetty joitakin roomalaisaikaisten rakennusten mosaiikkilattioita. Kaupungin läheltä on löydetty hautoja. Kaupungista tehtyjä esinelöytöjä on Ámfissan arkeologisessa museossa.

## Lähteet
Saada (maakunta)

**Saadan maakunta** ( , Ṣa'dah) on Jemenin maakunta maan pohjoisrajalla. Maakunnan keskus on Sa'dan kaupunki. Saadan pinta-ala on 12&nbsp;400 neliökilometriä ja sen asukasluku vuonna 2012 oli 862&nbsp;800. Saadan maakunta jakautuu 15 piirikuntaan.

Saadan maakunnasta on lähtöisin imaamisuku Al-Huthi, jotka aloittivat vuonna 2004 Huthikapinana tunnetun vastarinnan Jemenin hallintoa vastaan. Kapinallisia kutsutaan johtajansa mukaan hutheiksi ja he haluavat Saadan maakunnalle autonomiaa ja suojata alueen perinteistä islamin muotoa zaidilaisuutta alueen valtauskonnolta sunnilaisuudelta.

## Lähteet
Sanaa (maakunta)

**Sanaan maakunta** () on yksi Jemenin maakunnista. Sanaan maakunta ympäröi Sanaan kaupunkia, joka muodostaa oman maakuntansa. Kaupunki toimii kuitenkin Sanaan maakunnan hallintokeskuksena.

Sanaan maakunnan pinta-ala on 11&nbsp;900 neliökilometriä ja sen asukasluku on 1&nbsp;141&nbsp;800 (2012). Maakunta jakautuu 16 piirikuntaan.

## Lähteet
Argostóli

**Argostóli** (; ) on Kreikan kaupunki ja samanniminen kunta (Δήμος Αργοστολίου, *Dímos Argostolíou*), joka sijaitsee Kefalonián saarella, Kefalonián alueyksikössä Jooniansaarten alueella. Koko kunnan väkiluku on 23&nbsp;499 ja varsinaisen Argostólin kaupungin väkiluku 9&nbsp;748 (vuonna 2011). Argostóli on Kefalonián saaren keskuskaupunki.

## Maantiede

Argostóli sijaitsee Kefalonián saaren lounaisosassa Argostólinlahden osana olevan pienemmän luonnonsatamalahden rannalla. Se on saaren suurin asutus ja tärkeimpiä satamia. Argostólin kunta käsittää saaren eteläosan. Siihen kuuluu myös Dionísin saari.

## Historia

Argostólin rakennuskanta oli aiemmin suurelta osin peräisin venetsialaisvallan ajalta. Kaupunki kärsi kuitenkin suuria tuhoja vuoden 1953 maanjäristyksessä ja se on rakennettu uudelleen. Kaupungin nähtävyyksiin kuuluu muun muassa Argostólin arkeologinen museo. Kefalonián kansainvälinen lentoasema sijaitsee noin kahdeksan kilometriä kaupungista etelään.

Argostóli oli jo aiemmin itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kefalonián kunnaksi yhdessä Eleiós-Prónnoin, Érisoksen, Leivathón, Omalán, Palikín, Pýlaroksen ja Sámin kanssa, jolloin se muuttui uuden kunnan kunnallisyksiköksi. Argostóli toimi kunnan kuntakeskuksena. Argostólista tuli itsenäinen kunta jälleen 1. syyskuuta 2019, kun Kefalonián kunta jaettiin Kleisthenes I -suunnitelman mukaisesti kolmeksi kunnaksi, joista muut ovat Lixoúrin kunta ja Sámin kunta. Uusi Argostólin kunta käsittää suuremman alueen kuin vanha.

## Kunnan osat

Argostólin kunta muodostuu neljästä kunnallisyksiköstä, jotka olivat vuosina 2011–2019 osa Kefalonián kuntaa ja jotka vastaavat vuoden 2011 Kallikrates-suunnitelmaa edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat (vuoden 2011 väestönlaskennan perusteella):

## Lähteet

## Aiheesta muualla
Amran (maakunta)

**Amranin maakunta** ( , 'Amrān) on yksi Jemenin maakunnista. Se on saanut nimensä pääkaupunkinsa 'Amranin mukaan. Maakunnan pinta-ala on 7&nbsp;900 neliökilometriä ja sen asukasluku on 1&nbsp;092&nbsp;100.

Amran jakautuu 20 piirikuntaan, jotka ovat:

*Al Ashah
*Al Madan
*Al Qaflah
*Amran
*As Sawd
*As Sudah
*Bani Suraim
*Dhi Bin
*Habur Zulaymah
*Harf Sufyan

*Huth
*Iyal Surayh
*Jabal Iyal Yazid
*Khamir
*Kharif
*Maswar
*Raydah
*Shaharah
*Suwayr
*Thula

## Lähteet
Aridaía

**Aridaía** (; myös *Aridéa*) on Kreikan kaupunki sekä samanniminen Almopían kunnan kunnallisyksikkö (Δημοτική Ενότητα Αριδαίας, *Dimotikí Enótita Aridaías*) ja entinen itsenäinen kunta. Se sijaitsee Péllan alueyksikössä Keski-Makedonian alueella. Koko kunnallisyksikön väkiluku on 20&nbsp;313 ja varsinaisen Aridaían kaupungin väkiluku 6&nbsp;561 (vuonna 2011). Aridaía on Almopían kunnan kuntakeskus.

Aridaían kaupunki sijaitsee Kreikan pohjoisosissa noin 19 kilometriä Édessasta pohjoiseen. Aridaía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Almopían kunnaksi yhdessä Exaplátanoksen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Aridaían kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Atalánti

**Atalánti** (; transl. myös *Atalándi*) on Kreikan kaupunki sekä samanniminen Lokroín kunnan kunnallisyksikkö (Δημοτική Ενότητα Αταλάντης, *Dimotikí Enótita Atalántis*) ja entinen itsenäinen kunta. Se sijaitsee Fthiotiin alueyksikössä Keski-Kreikan alueella. Koko kunnallisyksikön väkiluku on 8&nbsp;267 ja varsinaisen Atalántin kaupungin väkiluku 4&nbsp;978 (vuonna 2011). Atalánti on Lokroín kunnan kuntakeskus.

Atalántin pieni kaupunki sijaitsee Keski-Kreikan koillisosassa sisämaassa noin kuusi kilometriä Pohjoisen Euboianlahden rannasta. Kaupunki on saanut nimensä läheisestä Atalantonísin eli Atalántin saaresta, antiikin Atalantesta. Kaupungin nähtävyyksiin kuuluu Atalántin arkeologinen museo.

Atalánti oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lokroín kunnaksi yhdessä Dafnoúsian, Malesínan ja Opountían kanssa, jolloin se muuttui uuden kunnan kunnallisyksiköksi.

## Kunnallisyksikön osat

Atalántin kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Istiaía

**Istiaía** (; myös *Istiéa*) on Kreikan kaupunki sekä samanniminen Istiaía-Aidipsóksen kunnan kunnallisyksikkö (Δημοτική Ενότητα Ιστιαίας, *Dimotikí Enótita Istiaías*) ja entinen itsenäinen kunta. Se sijaitsee Euboian alueyksikössä Keski-Kreikan alueella. Koko kunnallisyksikön väkiluku on 7&nbsp;091 ja varsinaisen Istiaían kaupungin väkiluku 4&nbsp;339 (vuonna 2011). Istiaía on Istiaía-Aidipsóksen kunnan kuntakeskus.

Istiaían kaupunki sijaitsee sisämaassa Euboian saaren pohjoisosassa noin 5 kilometrin päässä saaren pohjoisrannikosta. Se on perinyt nimensä antiikin Histiaian eli Oreoksen kaupungilta, joka sijaitsi sen lähellä. Istiaían aiempi nimi oli vuoteen 1913 saakka *Xirochóri* (Ξηροχώρι). Istiaía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Istiaía-Aidipsóksen kunnaksi yhdessä Aidipsóksen, Artemísion, Lichádan ja Oreoín kanssa, jolloin se muuttui uuden kunnan kunnallisyksiköksi.

## Kunnallisyksikön osat

Istiaían kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
Kaména Voúrla

**Kaména Voúrla** () on Kreikan kaupunki ja samanniminen kunta (Δήμος Καμένων Βούρλων, *Dímos Kaménon Voúrlon*), joka sijaitsee Fthiotiin alueyksikössä Keski-Kreikan alueella. Koko kunnan pinta-ala on 340,1 neliökilometriä ja väkiluku 12 090. Varsinaisen Kaména Voúrlan kaupungin väkiluku on 2&nbsp;761 (vuonna 2011).

Kaména Voúrlan kaupunki sijaitsee Maliakóslahden rannalla. Kaména Voúrla oli alun perin itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä kunnaksi nimeltä *Mólos - Ágios Konstantínos* (Μώλος - Άγιος Κωνσταντίνος, virallisesti Δήμος Μώλου - Αγίου Κωνσταντίνου, *Dímos Mólou - Agíou Konstantínou*) yhdessä Ágios Konstantínoksen ja Móloksen kanssa, jolloin se muuttui uuden kunnan kunnallisyksiköksi. Kaména Voúrlan kaupunki toimi kunnan kuntakeskuksena. Vuonna 2018 koko kunnan nimeksi muutettiin Kaména Voúrla.

## Kunnan osat

Vuoden 2011 kuntauudistuksesta lähtien Kaména Voúrlan kunta (vuoden 2011 väestönlaskentatiedoissa nimellä Mólos - Ágios Konstantínoksen kunta) muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Καμένων Βούρλων Kaména Voúrlan kunnan verkkosivut. 
* Kammena Vourla. Kaména Voúrlan kaupungin turistisivustot.
Efpálio

**Efpálio** (; ) on Kreikan kylä sekä samanniminen Dorídan kunnan kunnallisyksikkö (Δημοτική Ενότητα Ευπαλίου, *Dimotikí Enótita Efpalíou*) ja entinen itsenäinen kunta. Se sijaitsee Fokiin alueyksikössä Keski-Kreikan alueella. Koko kunnallisyksikön väkiluku on 6&nbsp;086 ja varsinaisen Efpálion kylän väkiluku 707 (vuonna 2011).

Efpálion kylä sijaitsee Keski-Kreikan lounaisosassa Mórnos-joen varrella noin 1,5 kilometriä Korintinlahden pohjoisrannasta sisämaahan. Efpálio oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dorídan kunnaksi yhdessä Lidoríkin, Tolofónan ja Vardoúsian kanssa, jolloin se muuttui uuden kunnan kunnallisyksiköksi.

## Kunnallisyksikön osat

Efpálion kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
Fillýra

**Fillýra** (; myös Φιλύρα, *Filýra*) on Kreikan kylä sekä samanniminen Arrianán kunnan kunnallisyksikkö (Δημοτική Ενότητα Φιλλύρας tai Φιλύρας, *Dimotikí Enótita Fillýras*/*Filýras*) ja entinen itsenäinen kunta. Se sijaitsee Rodópin alueyksikössä Itä-Makedonian ja Traakian alueella. Koko kunnallisyksikön väkiluku on 7&nbsp;583 ja varsinaisen Fillýran kylän väkiluku 909 (vuonna 2011). Fillýra on Arrianán kunnan kuntakeskus.

Fillýra, suomeksi ”Lehmus”, oli vuoteen 1953 saakka nimeltään *Xýdia* (Ξύδια), mikä viittaa viinietikkaan samoin kuin kylän turkkilainen nimi *Sirkeli*. Fillýran kylä sijaitsee noin 19 kilometriä Komotinísta itään. Fillýra oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Arrianán kuntaan yhdessä Kéchroksen ja Orgánin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Fillýran kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Koufália

**Koufália** () on Kreikan kaupunki sekä samanniminen Chalkidónan kunnan kunnallisyksikkö (Δημοτική Ενότητα Κουφαλίων, *Dimotikí Enótita Koufalíon*) ja entinen itsenäinen kunta. Se sijaitsee Thessalonikin alueyksikössä Keski-Makedonian alueella. Koko kunnallisyksikön väkiluku on 10&nbsp;579 ja varsinaisen Koufálian kaupungin väkiluku 7&nbsp;850 (vuonna 2011). Koufália on Chalkidónan kunnan kuntakeskus.

Koufálian kaupunki sijaitsee noin 5,5 kilometriä Chalkidónan kaupungista luoteeseen ja noin 4,5 kilometriä Péllasta lounaaseen. Koufália oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Chalkidónan kuntaan yhdessä Ágios Athanásioksen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Koufálian kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Lefkas (kaupunki)

**Lefkas** (; ) on Kreikan kaupunki sekä samanniminen Lefkaksen kunnan kunnallisyksikkö (Δημοτική Ενότητα Λευκάδας, *Dimotikí Enótita Lefkádas*) ja entinen itsenäinen kunta. Se sijaitsee Lefkaksen saarella, Lefkaksen alueyksikössä Jooniansaarten alueella. Koko kunnallisyksikön väkiluku on 13&nbsp;490 ja varsinaisen Lefkaksen kaupungin väkiluku 8&nbsp;673 (vuonna 2011). Lefkaksen kaupunki on Lefkaksen saaren pääkaupunki ja Lefkaksen kunnan kuntakeskus.

Lefkaksen kaupunki sijaitsee Lefkaksen saaren koillisrannikolla luonnonsataman äärellä. Se on paitsi saaren hallinnollinen myös taloudellinen ja kulttuurikeskus. Kaupungin rakennuskanta on suhteellisen uutta, koska se kärsi suuria tuhoja vuosien 1948 ja 1953 maanjäristyksissä. Kaupungin nähtävyyksiin kuuluvat muun muassa frankkilaisaikainen, 1300-luvulla rakennettu Agía Mávran linna, maanjäristyksistä säästyneet 1600- ja 1700-luvuilla rakennetut kirkot, sekä Lefkaksen arkeologinen museo. Kaupungista on siltayhteys mannermaalle. Lefkaksen kunnallisyksikkö käsittää saaren pohjoisosan rannikon.

Lefkas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä uudeksi koko saaren kattavaksi Lefkaksen kunnaksi yhdessä Apollónioin, Elloménoksen, Karyán, Kálamoksen, Kastóksen ja Sfakióteen kanssa, jolloin se muuttui uuden kunnan kunnallisyksiköksi.

Antiikin Leukaksen kaupunki sijaitsi pari kilometriä nykyisestä kaupungista etelään.

## Kunnallisyksikön osat

Lefkaksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
Litóchoro

**Litóchoro** (; ) on Kreikan kaupunki sekä samanniminen Dío-Ólympoksen kunnan kunnallisyksikkö (Δημοτική Ενότητα Λιτοχώρου, *Dimotikí Enótita Litochórou*) ja entinen itsenäinen kunta. Se sijaitsee Pierian alueyksikössä Keski-Makedonian alueella. Koko kunnallisyksikön väkiluku on 7&nbsp;259 ja varsinaisen Litóchoron kaupungin väkiluku 6&nbsp;995 (vuonna 2011). Litóchoro on Dío-Ólympoksen kunnan kuntakeskus.

Litóchoron kaupunki sijaitsee Ólympos-vuoren juurella vuoren itäpuolella noin 19 kilometriä Katerínista etelään ja noin 4,5 kilometriä Thermaikoslahden rannasta. Antiikin aikana Litóchoron lähellä sijaitsi Pimpleian kylä tai pieni kaupunki. Nykyinen asutus on syntynyt 1300-luvulla. Litóchoro oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dío-Ólympoksen kunnaksi yhdessä Anatolikós Ólympoksen ja Díon kanssa, jolloin se muuttui uuden kunnan kunnallisyksiköksi.

Litóchoro on suosittu turistikohde niiden keskuudessa, jotka haluavat kiivetä Ólympokselle. Kaupungista on näkymä vuorelle ja monet kiipeilyreitit lähtevät kaupungin lähistöltä. Muihin nähtävyyksiin kuuluu mm. Pyhän Dionysioksen luostari (*Moní Agíou Dionysíou*). Saksalaiset tuhosivat vanhan 1500-luvulta peräisin olleen linnoitetun luostarin vuonna 1943. Nykyinen on rakennettu eri paikkaan.

## Kunnallisyksikön osat

Litóchoron kunnallisyksikkö muodostuu seuraavista kylistä, kaupungeista tai muista asutuksista:

## Lähteet

## Aiheesta muualla
In the Army Now (kappale)

**In the Army Now** on eteläafrikkalaissyntyisen alankomaalaisduo Rob ja Ferdi Bollandin vuonna 1981 julkaistu kappale. Kappale vietti yhteensä kuusi peräkkäistä viikkoa Norjan singlelistan kärjessä. Myöhemmin kappaleen nauhoitti brittiläinen rock-yhtye Status Quo vuoden 1986 studioalbumilleen *[[In the Army Now]]*. Yhtyeen versio pääsi Britannian singlelistan toiselle sijalle ja Suomessa se ylsi virallisen singlelistan sijalle 10.

Englantilaisen rock-yhtye Sladen päälaulaja Noddy Holderin on pitkään virheellisesti huhuttu sanoneen Status Quon versiossa kuuluvan lauseen *"stand up and fight!"* (Suom. *ryhdistäydy ja taistele!*).

Suomenkielinen versio on nimeltään Kun lähdet armeijaan, ja sen ovat levyttäneet Meiju Suvas ja myöhemmin Pate Mustajärvi.

## Lähteet
Ulf Krokfors

**Ulf Magnus ”Uffe” Krokfors** (s. 20. marraskuuta 1966 Helsinki) on suomalainen jazzbasisti. Hän on soittanut muun muassa Edward Vesalan Sound & Furyssa, Krakataussa sekä Otto Donnerin, Juhani Aaltosen, Sakari Kukon ja vaimonsa Iro Haarlan kokoonpanoissa. Hän on julkaissut soololevyn *[[The Incense of All Our Prayers]]* omakustanteena vuonna 2008 ja TUM Records on julkaissut hänen ja Iro Haarlan yhteislevyn *[[Heart of a Bird]]* vuonna 2003. 

Suomen Jazzliitto myönsi Krokforsille vuoden 2015 Yrjö-palkinnon.

## Lähteet

## Aiheesta muualla
* Krokfors Jazzfinlandin sivuilla.
* Krokforsin esittely Urkuyöfestivaalin sivuilla. 
* Krokforsin musiikillinen ja uskonnollinen haastattelu.  Oneway.tv.
* Krokforsin oma kotisivu. (Arkistoitu.)
Moíres

**Moíres** (; ; myös *Míres*/*Mírai*) on Kreikan kaupunki sekä samanniminen Faistóksen kunnan kunnallisyksikkö (Δημοτική Ενότητα Μοιρών, *Dimotikí Enótita Moirón*) ja entinen itsenäinen kunta. Se sijaitsee Iraklionin alueyksikössä Kreetan alueella. Koko kunnallisyksikön väkiluku on 11&nbsp;434 ja varsinaisen Moíresin kaupungin väkiluku 6&nbsp;379 (vuonna 2011). Moíres on Faistóksen kunnan kuntakeskus.

Moíresin kaupunki sijaitsee Kreetan saaren keskisissä eteläosissa noin 12 kilometriä saaren etelärannikosta sisämaahan. Se on saanut nimensä, suomeksi ”Osuudet” tai ”Maapalat”, siitä, että alueelta on 1500-luvulla jaettu maata turkkilaisia Manner-Kreikasta paenneille muuttajille. Kunnallisyksikkö käsittää alueen saaren etelärannikolla. Rannikolla sijaitsee muun muassa kylä Kaloí Liménes, joka on historiallinen luonnonsatama ja nykyisin turistikohde.

Moíres oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Faistóksen kunnaksi yhdessä Tympákin ja Zaróksen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Moíresin kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Nigríta

**Nigríta** () on Kreikan kaupunki sekä samanniminen Visaltían kunnan kunnallisyksikkö (Δημοτική Ενότητα Νιγρίτας, *Dimotikí Enótita Nigrítas*) ja entinen itsenäinen kunta. Se sijaitsee Sérresin alueyksikössä Keski-Makedonian alueella. Koko kunnallisyksikön väkiluku on 8&nbsp;963 ja varsinaisen Nigrítan kaupungin väkiluku 4&nbsp;947 (vuonna 2011). Nigríta on Visaltían kunnan kuntakeskus.

Nigríta sijaitsee noin 21 kilometriä Sérresistä etelään, noin 55 kilometriä Thessalonikista koilliseen ja noin 77 kilometriä Kaválasta länteen. Nigríta oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Visaltían kuntaan yhdessä Achinóksen ja Trágiloksen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Nigrítan kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
Pylos

**Pylos** (, ) voi viitata seuraaviin paikkoihin Peloponnesoksen länsirannikolla Kreikassa:

* Pylos, mykeneläisaikainen palatsikeskus (”Nestorin palatsi”) ja kaupunki Messeniassa
* Pylos, antiikin aikainen kaupunki Messeniassa
** Pýlos, nykyinen kaupunki Messenian alueyksikössä Peloponnesoksen alueella
** Pýlos-Néstoras, nykyinen kunta Messenian alueyksikössä Peloponnesoksen alueella
* Pylos, antiikin aikainen kaupunki Eliissä
* Pylos, antiikin aikainen kaupunki Trifyliassa Eliissä
* Pýlos eli Tsichlí Bampá, saari Jooniansaarten saariryhmässä Pýloksen kaupungin edustalla

## Lähteet
Rodolívos

**Rodolívos** () on Kreikan kaupunki sekä samanniminen Amfípolin kunnan kunnallisyksikkö (Δημοτική Ενότητα Ροδολίβους, *Dimotikí Enótita Rodolívous*) ja entinen itsenäinen kunta. Se sijaitsee Sérresin alueyksikössä Keski-Makedonian alueella. Koko kunnallisyksikön väkiluku on 2&nbsp;611 ja varsinaisen Rodolívoksen kaupungin väkiluku 2&nbsp;072 (vuonna 2011). Rodolívos on Amfípolin kunnan kuntakeskus.

Rodolívoksen kaupunki sijaitsee Pangaío-vuoren juurella noin 29 kilometriä Drámasta lounaaseen ja noin 36 kilometriä Kaválasta länteen. Rodolívos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Amfípolin kuntaan yhdessä Kormístan ja Prótin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Rodolívoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
Sápes

**Sápes** (; ) on Kreikan kaupunki sekä samanniminen Maróneia-Sápesin kunnan kunnallisyksikkö (Δημοτική Ενότητα Σαπών, *Dimotikí Enótita Sapón*) ja entinen itsenäinen kunta. Se sijaitsee Rodópin alueyksikössä Itä-Makedonian ja Traakian alueella. Koko kunnallisyksikön väkiluku on 8&nbsp;383 ja varsinaisen Sápesin kaupungin väkiluku 3&nbsp;351 (vuonna 2011). Sápes on Maróneia-Sápesin kunnan kuntakeskus.

Sápesin kaupunki sijaitsee noin 27 kilometriä Komotinísta kaakkoon ja noin 24 kilometriä luoteeseen Alexandroúpolista. Sápes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Maróneia-Sápesin kunnaksi yhdessä Maróneian kanssa, jolloin se muuttui uuden kunnan kunnallisyksiköksi.

## Kunnallisyksikön osat

Sápesin kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
Schimatári

**Schimatári** (; ) on Kreikan kaupunki sekä samanniminen Tanágran kunnan kunnallisyksikkö (Δημοτική Ενότητα Σχηματαρίου, *Dimotikí Enótita Schimataríou*) ja entinen itsenäinen kunta. Se sijaitsee Boiotian alueyksikössä Keski-Kreikan alueella. Koko kunnallisyksikön väkiluku on 4&nbsp;477 ja varsinaisen Schimatárin kaupungin väkiluku 4&nbsp;035 (vuonna 2011). Schimatári on Tanágran kunnan kuntakeskus.

Schimatárin kaupunki sijaitsee sisämaassa Keski-Kreikan koillisosassa noin viiden kilometrin päässä Eteläisen Euboianlahden rannasta. Aivan kaupungin eteläpuolella on Tanágran sotilaslentokenttä. Schimatári oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Tanágran kuntaan yhdessä Dervenochórian ja Oinófytan kanssa, jolloin se muuttui uuden kunnan kunnallisyksiköksi.

Kaupungin nähtävyyksiin lukeutuu Schimatárin arkeologinen museo, joka esittelee erityisesti lähellä sijainneen antiikin aikaisen Tanagran kaupungin löytöjä.

## Kunnallisyksikön osat

Schimatárin kunnallisyksikkö muodostuu seuraavista kylistä, kaupungeista tai muista asutuksista:

Huomautukset:

## Lähteet
Sidirókastro

**Sidirókastro** (; ; ; ) on Kreikan kaupunki sekä samanniminen Sintikín kunnan kunnallisyksikkö (Δημοτική Ενότητα Σιδηροκάστρου, *Dimotikí Enótita Sidirokástrou*) ja entinen itsenäinen kunta. Se sijaitsee Sérresin alueyksikössä Keski-Makedonian alueella. Koko kunnallisyksikön väkiluku on 9&nbsp;294 ja varsinaisen Sidirókastron kaupungin väkiluku 5&nbsp;177 (vuonna 2011). Sidirókastro on Sintikín kunnan kuntakeskus.

Sidirókastro sijaitsee noin 25 kilometriä Sérresistä luoteeseen. Siitä on matkaa pohjoiseen Bulgarian rajalle noin 16 kilometriä. Kaupunki on saanut nimensä, suomeksi ”Rautalinna”, keisari Basileios II:n rakennuttamasta bysanttilaisaikaisesta Issárin linnasta, joka on nykyisin raunioitunut. Sidirókastro oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Sintikín kunnaksi yhdessä Achladochórin, Ágkistron, Kerkínin, Petrítsin ja Promachónaksen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Sidirókastron kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Polýkastro

**Polýkastro** (; ; myös *Políkastro*) on Kreikan kaupunki sekä samanniminen Paionían kunnan kunnallisyksikkö (Δημοτική Ενότητα Πολυκάστρου, *Dimotikí Enótita Polykástrou*) ja entinen itsenäinen kunta. Se sijaitsee Kilkíksen alueyksikössä Keski-Makedonian alueella. Koko kunnallisyksikön väkiluku on 11&nbsp;822 ja varsinaisen Polýkastron kaupungin väkiluku 7&nbsp;064 (vuonna 2011). Polýkastro on Paionían kunnan kuntakeskus.

Polýkastron kaupunki, suomeksi ”Monilinna”, sijaitsee noin 25 kilometriä Kilkísistä länteen. Siitä on matkaa pohjoiseen Pohjois-Makedonian rajalle noin 14 kilometriä. Kaupungin nimi oli vuoteen 1928 saakka *Karasoúli* (Καρασούλι). Polýkastro oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Paionían kunnaksi yhdessä Axioúpolin, Evropóksen, Gouménissan ja Livádian kanssa, jolloin se muuttui uuden kunnan kunnallisyksiköksi.

## Kunnallisyksikön osat

Polýkastron kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Cody Keenan

**Cody Keenan** on yhdysvaltalainen poliittinen neuvonantaja, joka toimi presidentti Barack Obaman puheenkirjoittajana. Hän on kirjoittanut Obaman puheita vuodesta 2012 asti. Hän on opiskellut Harvardissa. Hän on kotoisin Chicagosta ja high school -aikoinaan hän pelasi amerikkalaista jalkapalloa pelinrakentajana. Ennen puheenkirjoittajan pestiä Keenan työskenteli demokraattipuoluetta edustavan senaattori Edward Kennedyn toimistossa. Keenan on kuulunut Obaman puheenkirjoittajatiimiin vuodesta 2007. Hänen tyylilleen on tyypillistä käyttää puheessa liikuttavia ja toivoa herättäviä ihmiskohtaloita.

## Lähteet
Skála (Lakonia)

**Skála** () on Kreikan kaupunki sekä samanniminen Evrótaksen kunnan kunnallisyksikkö (Δημοτική Ενότητα Σκάλας, *Dimotikí Enótita Skálas*) ja entinen itsenäinen kunta. Se sijaitsee Lakonian alueyksikössä Peloponnesoksen alueella. Koko kunnallisyksikön väkiluku on 5&nbsp;933 ja varsinaisen Skálan kaupungin väkiluku 3&nbsp;067 (vuonna 2011). Skála on Evrótaksen kunnan kuntakeskus.

Skálan kaupunki sijaitsee Lakonian eteläosassa noin viisi kilometriä Lakonianlahden rannasta sisämaahan, noin 33 kilometriä Spártista kaakkoon ja noin 18 kilometriä Moláoista luoteeseen. Skála oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Evrótaksen kunnaksi yhdessä Éloksen, Gerónthreen, Krokeén ja Niátan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Skálan kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
Xylókastro

**Xylókastro** (; ; transl. myös *Xilókastro*, *Xilókastron*) on Kreikan kaupunki sekä samanniminen Xylókastro-Evrostínan kunnan kunnallisyksikkö (Δημοτική Ενότητα Ξυλοκάστρου, *Dimotikí Enótita Xylokástrou*) ja entinen itsenäinen kunta. Se sijaitsee Korinthian alueyksikössä Peloponnesoksen alueella. Koko kunnallisyksikön väkiluku on 13&nbsp;277 ja varsinaisen Xylókastron kaupungin väkiluku 5&nbsp;500 (vuonna 2011). Xylókastro on Xylókastro-Evrostínan kunnan kuntakeskus.

Xylókastron kaupunki sijaitsee Peloponnesoksen niemimaan pohjoisosassa Korintinlahden rannalla. Se on saanut nimensä, suomeksi ”Puulinna”, siellä sijainneesta ehkä 1200-luvulla rakennetusta puisesta linnoituksesta. Xylókastro oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Xylókastro-Evrostínan kunnaksi yhdessä Evrostínan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Xylókastron kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Zagorá

**Zagorá** () on Kreikan kaupunki sekä samanniminen Zagorá-Mourésin kunnan kunnallisyksikkö (Δημοτική Ενότητα Ζαγοράς, *Dimotikí Enótita Zagorás*) ja entinen itsenäinen kunta. Se sijaitsee Magnesian alueyksikössä Thessalian alueella. Koko kunnallisyksikön väkiluku on 3&nbsp;334 ja varsinaisen Zagorán kaupungin väkiluku 2&nbsp;074 (vuonna 2011). Zagorá on Zagorá-Mourésin kunnan kuntakeskus.

Zagorán kaupunki sijaitsee Pílion niemimaan koillisosassa noin kaksi kilometriä sen itärannikosta sisämaahan ja noin 16 kilometriä Vóloksesta koilliseen. Zagorá oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Zagorá-Mourésin kunnaksi yhdessä Mourésin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Zagorán kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet